MTC บวก 4% แรงสุดรอบ 9 เดือน ลุ้นไตรมาส 4 กำไรแตะ 1.3 พันลบ. รับพอร์ตสินเชื่อโต
MTC บวก 4% แรงสุดรอบ 9 เดือน ลุ้นไตรมาส 4 กำไรแตะ 1.3 พันลบ. รับพอร์ตสินเชื่อโต ล่าสุดอยู่ที่ 59.50 บาท บวก 2.25 บาท หรือ 3.93% มูลค่าซื้อขาย 704.45 ล้านบาท
18 ธ.ค. 2563

ผู้สื่อข่าวรายงานว่า ราคาหุ้น ราคาหุ้น บริษัท เมืองไทย แคปปิตอล จำกัด (มหาชน)  หรือ MTC  ล่าสุด ณ เวลา 11.14 น. อยู่ที่ 59.50 บาท บวก 2.25 บาท หรือ 3.93% สูงสุดที่ 60 บาท ต่ำสุดที่ 57 บาท ด้วยมูลค่าซื้อขาย 704.45 ล้านบาท โดยราคาหุ้นปรับตัวขึ้นสูงสุดในรอบ 9 เดือน นับตั้งแต่ราคาหุ้นอยู่ที่ระดับ 59.75 บาท เมื่อวันที่ 6 มี.ค.2563

ทั้งนี้ บล.ยูโอบี เคย์เฮียน (ประเทศไทย) ระบุในบทวิเคราะห์ฯ แนะ “ถือ” หุ้น MTC คาดว่า MTC จะรายงานตัวเลขกำไรสุทธิที่แข็งแกร่งในไตรมาส 4/63 ราว 1.3 พันล้านบาท เพิ่มขึ้น 17.3% เมื่อเทียบจากปีก่อน โดยปัจจัยที่เป็นตัวขับเคลื่อนกำไรไตรมาส 4/63 มาจากภาพรวมสินเชื่อที่เติบโตดี
อย่างไรก็ตาม เชื่อว่าหุ้นถูกซื้อขายใกล้กับระดับราคาเหมาะสมเชิงพื้นฐาน โดยให้ราคาเป้าหมายเชิงพื้นฐานอยู่ที่ 58.00 บาท ราคาแนะนำเข้าซื้อ 50.00 บาท